7de Laan gekap oor selfmoordtoneel | Maroela Media
7de Laan gekap oor selfmoordtoneel
SABC 2 en die sepie 7de Laan is deur die Uitsaaiklagtekommissie (UKKSA) skuldig bevind aan 'n oortreding van die uitsaaikode nadat hul eksplisiete beeldmateriaal van 'n selfmoordpoging uitgesaai het.
UKKSA het vier klagtes ontvang rakende die episode wat op 27 April uitgesaai is. Een van die klagtes lui: "Ek wil net my teleurstelling uitspreek oor die Vrydagaand episode van 7de Laan. Dit is veronderstel om 'n gesinsprogram te wees en word in gesinskyktyd uitgesaai. Hoe kan hulle wys hoe iemand besig is om selfmoord te pleeg. Ek dink dit is sommer net uiters pateties."
UKKSA het bevind dat die selfmoordpoging deur die karakter Herman Croucamp, vertolk deur Deon Coetzee, skadelik en onstellend was vir kinders en nie geskik was vir die spesifieke tydgleuf nie. Die tribunaal het verder bevind dat die dreigende selfmoord­optrede van die karakter inderdaad te herhalend en grafies was, die selfmoordhulplyn­nommer op die skerm aan die einde van die episode van min of g'n nut vir kinders was nie en dat die ouderdomsbeperking van 13 vir geweld onvoldoende was. SABC 2 het 'n waarskuwing ontvang en is verder gewaarsku om versigtiger te wees met beeldmateriaal wat gedurende sekere tydgleuwe uitgesaai word.
Drie sterf in botsing op N1
Alhoewel ek self ook kinders het wat groot geskrik het en met groot oge die TV aangegluur het, en ek nie geweet het of ek moet afsit of los nie, het ek tot 'n besef gekom dat die vragies wat gevra was deur kinders na die vertolking (wat uiters goed gedoen was) van hierdie erfaring van depressie, van ongelooflike waarde is. Die kinders wou weet hoekom, waarom en wat nou. Dit het ruimpte geskep vir 'n gesprek wat andersins ongevraagd en ongegrond sou wees sonder enige voorbeeld om na te verwys. Hoe anders kan 'n ouer werklik vir 'n kind… Lees meer »